РЕПУБЛИКА СРБИЈА

НАРОДНА СКУПШТИНА

Одбор за привреду, регионални развој,

трговину, туризам и енергетику

10 Број 06-2/99-13

26. март 2013. године

Б е о г р а д

З А П И С Н И К

18. СЕДНИЦЕ ОДБОРА ЗА ПРИВРЕДУ, РЕГИОНАЛНИ РАЗВОЈ, ТРГОВИНУ, ТУРИЗАМ И ЕНЕРГЕТИКУ,

ОДРЖАНЕ 11. МАРТА 2013. ГОДИНЕ

 Седница је почела у 15,20 часова.

 Седницом је председавала Александра Томић, председник Одбора.

 Поред председника, седници су присуствовали чланови Одбора: Зоран Пралица, Небојша Берић, Петар Шкундрић, Славица Савић и Владимир Илић.

 Седници су присуствовали заменици чланова Одбора: Ирена Вујовић (заменик члана Одбора Драгомира Ј. Карића), Саша Максимовић (заменик члана Одбора Миодрага Николића), Ивана Динић (заменик члана Одбора Зорана Анђелковића), Бојана Божанић (заменик члана Одбора Ненада Поповића) и Дејан Рајчић (заменик члана Одбора Велимира Станојевића).

 Седници нису присуствовали чланови Одбора: Драгомир Ј. Карић, Миодраг Николић, Душан Петровић, Бранка Каравидић, Бошко Ристић, Иван Јовановић, Зоран Анђелковић, Ненад Поповић, Радојко Обрадовић, Кенан Хајдаревић и Велимир Станојевић.

 Седници су, на позив председника, присуствовали: Дејан Новаковић, државни секретар у Министарству енергетике, развоја и заштите животне средине; Дејан Трифуновић, помоћник у Министарству енергетике, развоја и заштите животне средине; Гордана Петковић, виши саветник у Министарству енергетике, развоја и заштите животне средине; Зоран Ибровић, виши саветник у Министарству енергетике, развоја и заштите животне средине, и Антонела Солујић, шеф Одсека за енергетску ефикасност у Министарству енергетике, развоја и заштите животне средине.

 На предлог председника, Одбор је једногласно утврдио следећи

Д н е в н и р е д

 1. Разматрање Предлога закона о ефикасном коришћењу енергије у појединостима, који је поднела Влада (број 011-424/13 од 5. фебруара 2013. године).

 Одбор је разматрао Предлог закона о ефикасном коришћењу енергије у појединостима и поднео амандмане Одбора и Извештај Народној скупштини.

 Одбор је, у складу са чланом 164. став 1. Пословника Народне скупштине, размотрио амандмане поднете на Предлог закона о ефикасном коришћењу енергије.

 Одбор је одлучио да предложи Народној скупштини да прихвати амандманна члан 40, који су заједно поднели народни посланици Милан Лапчевић, Дејан Михајлов и Милица Војић-Марковић.

Одбор је одлучио да предложи Народној скупштини да одбије следеће

амандмане:

- на члан 5, који је поднео народни посланик Драгомир Карић;

- на члан 5, који је са исправком поднео народни посланик Небојша Зеленовић;

- на члан 5, који су заједно поднели народни посланици Теодора Влаховић и Јанко Веселиновић;

- на члан 6, који су заједно поднели народни посланици Теодора Влаховић и Јанко Веселиновић;

- којим се после члана 10. додају наслов и члан 10а, који су заједно поднели народни посланици Теодора Влаховић и Јанко Веселиновић;

- којим се после члана 15. додају наслов и члан 15а, који су заједно поднели народни посланици Теодора Влаховић и Јанко Веселиновић;

- на члан 17, који су заједно поднели народни посланици Теодора Влаховић и Јанко Веселиновић;

- на члан 18, који је поднео народни посланик Иван Јовановић;

- на члан 20, који су заједно поднели народни посланици Милан Лапчевић, Дејан Михајлов и Милица Војић-Марковић;

- на члан 24, који су заједно поднели народни посланици Милан Лапчевић, Дејан Михајлов и Милица Војић-Марковић;

- на члан 29, који је поднео народни посланик Иван Карић;

- на члан 32, који су заједно поднели народни посланици Теодора Влаховић и Јанко Веселиновић;

- на члан 32, који су заједно поднели народни посланици Милан Лапчевић, Дејан Михајлов и Милица Војић-Марковић;

- на члан 47, који је са исправком поднео народни посланик Небојша Зеленовић;

- на члан 47, који је поднео народни посланик Иван Карић;

- на члан 50, који је са исправком поднео народни посланик Небојша Зеленовић;

- на члан 51, који је са исправком поднео народни посланик Небојша Зеленовић;

- на члан 51, који су заједно поднели народни посланици Теодора Влаховић и Јанко Веселиновић;

- на члан 52, који је са исправком поднео народни посланик Небојша Зеленовић;

- на члан 54, који је са исправкама поднео народни посланик Небојша Зеленовић;

- на члан 54, који је поднео народни посланик Милан Лапчевић;

- на члан 55, који је поднео народни посланик Милан Лапчевић.

На основу члана 157. став 6. и члана 161. став 1. Пословника Народне скупштине („Службени гласник“ број 20/12 – пречишћен текст), Одбор за привреду, регионални развој, трговину, туризам и енергетику поднео је на ПРЕДЛОГ ЗАКОНА О ЕФИКАСНОМ КОРИШЋЕЊУ ЕНЕРГИЈЕ следеће амандмане:

АМАНДМАН I

 У члану 5. став 1. тачка 2) речи: „правно лице које” замењују се речима: „енергетски субјекат који”.

О б р а з л о ж е њ е

Амандман се предлаже у циљу усклађивања значења израза „дистрибутер” који се употребљава у овом закону са значењем израза „енергетски субјекат” прописан чланом 2. тачка 19) Закона о енергетици („Службени гласник РС“ бр.  57/11, 88/11, 93/12 и 124/12) по којем је енергетски субјекат правно лице, односно предузетник, које је уписано у регистар за обављање једне или више енергетских делатности.

АМАНДМАН II

У члану 95. додаје се став 2. који гласи:

„Власници, закупци или корисници котлова, односно ложишта из члана 54. став 1. овог закона дужни су да обезбеде спровођење редовне контроле процеса сагоревања у котловима, односно ложиштима топлотне снаге веће од 20 kW од 1. јануара 2015. године.

О б р а з л о ж е њ е

Амандманом се предлаже обавеза власника, закупца или корисника котлова, односно ложишта топлотне снаге веће од 20 kW да обезбеди спровођење редовне контроле процеса сагоревања у котловима, односно ложиштима од 1. јануара 2015. године. Након доношења прописа на основу члана 54. став 3. Предлога закона (12 месеци од дана ступања на снагу закона) неопходно је предвидети период усклађивања за власнике, закупце или кориснике котлова, односно ложишта топлотне снаге веће од 20 kW са обавезом из члана 54. став 1. Предлога закона.

У дискусији су учествовали Бојана Божанић и Дејан Новаковић.

За известиоца Одбора на седници Народне скупштине одређена је Александра Томић, председник Одбора.

 Седница је закључена у 15,45 часова.

 Саставни део овог записника чини обрађени тонски снимак седнице Одбора.

|  |  |
| --- | --- |
| СЕКРЕТАР Душан Лазић  | ПРЕДСЕДНИКдр Александра Томић |